1914 год быў яшчэ і годам вайны, і гэтая тэма займала асноўны газетны аб’ём. Сярод іншага тут распавядалася пра мабілізацыю людзей, звязаных з белнацрухам. Так, паведамлялася (“НН”; 18 вер., 13 ліст.) пра сыход на вайну і хваробу барысаўца, паручніка драгунскага палка Аляксандра Цюндзявіцкага, а таксама пра ўзнагароджанне георгіеўскім крыжом за адвагу яго земляка Рыгора Лашчэўскага.